स्टेट बैंक में जिन लोगों का खाता है उन लोगों के लिए बैंक की ओर से थोड़ी राहत दे दी गई है। देश के सबसे बड़े बैंक स्टेट बैंक ऑफ इंडिया ने हर महीने खाते में न्यूनतम राशि रखने की बाध्यता को थोड़ा कम कर दिया है। बैंक ने मेट्रो और अर्बन सेंटर्स को समान कैटिगरी में रखने का भी फैसला किया है और इस वजह से मेट्रो सेंटर्स में मिनिमम बैलेंस की जरूरत 5,000 रुपये से कम होकर 3,000 रुपये हो गई है। इसके अलावा पेंशनर्स, सरकारी योजनाओं के लाभार्थियों और नाबालिगों को इससे छूट दे दी गई है। अब शहरों में हर मीने निर्धारित बैलेंस मेंटेन न करने पर 30 से 50 रुपये का चार्ज देना होगा। वहीं कस्बों और ग्रामीण इलाकों में ये चार्ज 20 से 40 रुपये के बीच रहेगा। ये सभी बदलाव अगले महीने अक्टूबर की पहली तारीख से लागू हो जाएंगे।